
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

310. Ανακατανομή θέσεων προσωπικού αρχών εξωτε¬ 


ρικής υπηρεσίας Υπουργείου Εξωτερικών. 1 

311. Σύσταση στο Πυροσβεστικό Σώμα μίας (1) θέσης 
Γενικού Επιθεωρητή, δύο (2) θέσεων Αρχιπυράρ- 
χων και άλλες ρυθμίσεις. 2 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας μετα¬ 
ξύ των Κυβερνήσεων των Κρατών που μετέχουν 
στην Οικονομική Συνεργασία του Ευξείνου Πόντου 
(Ο.Σ.Ε.Π.) για συνεργασία στον τομέα παροχής 
βοήθειας έκτακτης ανάγκης και άμεσης ανταπά- 
κρισης σε φυσικές και ανθρωπογενείς καταστρο¬ 
φές. (3οαΙιί - Ρωσία 15.4.1998). 3 

Ανακοίνωση για τη θέση σε ισχύ της Συμφωνίας μετα¬ 
ξύ της Κυβέρνησηςτης Ελληνικής Δημοκρατίας και 
της Κυβέρνησηςτης Ιταλικής Δημοκρατίας σχετικά 
με την αστυνομική συνεργασία. 4 

Ανακοίνωση για τη θέση σε ισχύ της Συμφωνίας μετα¬ 
ξύ της Κυβέρνησηςτης Ελληνικής Δημοκρατίας και 
της Κυβέρνησης της Ουκρανίας περί αποφυγής δι¬ 
πλής φορολογίας. 5 

Ανακοίνωση για τη θέση σε ισχύ της Σύμβασης νια την 
απαγόρευση της χρήσεως, της αποθηκεύσεως, 
της παραγωγής και της μεταφοράς ναρκών κατά 
προσωπικού και την καταστροφή των. 6 

Ανακοίνωση για τη θέση σε ισχύ της Συμφωνίας με¬ 
ταξύ του Υπουργείου Εθνικής Άμυνας της Ελληνι¬ 
κής Δημοκρατίας και του Υπουργείου Εθνικής 
Άμυνας της Δημοκρατίας Λιθουανίας για συνερ¬ 
γασία στον αμυντικό τομέα (Βρυξέλλες, 19 Δεκεμ¬ 
βρίου 2001). 7 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 310 

Ανακατανομή θέσεων προσωπικού αρχών εξωτερικής 
υπηρεσίας Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 32 και 
της παραγράφου 5 του άρθρου 38 του Οργανισμού του 
Υπουργείου Εξωτερικών, ο οποίος κυρώθηκε με τη διάτα¬ 
ξη του άρθρου πρώτου του Ν. 2594/1998 «Κύρωση ως 
Κώδικα του σχεδίου νόμου “Οργανισμός του Υπουργείου 
Εξωτερικών”» (Α'62/1998). 

2. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (Α' 154/1992), και αντικαταστάθηκε με τη διάταξη 
του εδαφίου α'της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 
38/1997), και το γεγονός ότι από την εφαρμογή των δια¬ 
τάξεων του παράντος διατάγματος δεν προκαλείται δα¬ 
πάνη σε βάρος του κρατικού προϋπολογισμού. 

3. Τη 393/2003 γνωμοδότηση του Συμβουλίου της Επι- 
κρατείας. 

Μεπρότασητου Υπουργού Εξωτερικών, αποφασίζουμε: 

Άρθρο μόνο 

Μεταφέρεται μία (1) θέση Γραμματέα Πρεσβείας Α', Β' ή 
Γ από την Πρεσβεία της Ελλάδας στην Άκρα στη Μόνιμη 
Αντιπροσωπεία της Ελλάδας στον Οργανισμό Ηνωμένων 
Εθνών στη Νέα Υόρκη, μία (1) θέση υπαλλήλου κλάδου Δι¬ 
οικητικής, Λογιστικής και Γραμματειακής Υποστήριξης από 
την Πρεσβεία της Ελλάδας στην Κουάλα Λουμπούρ στην 

Πρεσβεία της Ελλάδας στην Οτάβα, μία (1) θέση υπαλλή- 
λσυ κλάδου Διοικητικής, Λογιστικής και Γραμματειακής 
Υποστήριξης απά την Πρεσβεία της Ελλάδας στην Κουάλα 
Λουμπούρ στην Πρεσβεία της Ελλάδας στην Οτάβα, μία (1) 
θέση υπαλλήλου κλάδου Διοικητικής Λογιστικής και Γραμ- 
ματειακής Υποστήριξης από την Πρεσβεία της Ελλάδας 
στη Μανίλα στο Γενικό Προξενείο της Ελλάδας στη Φρα- 
γκφούρτη, μία (1) θέση υπαλλήλου κλάδου Διοικητικής, Λο¬ 
γιστικής και Γραμματειακής Υποστήριξης από το Γενικό 
Προξενείο της Ελλάδας στη Σαγκάη στο Γενικό Προξενείο 
της Ελλάδας στον Άγιο Φραγκίσκο, μία (1) θέση υπαλλήλου 
κλάδου Διοικητικής, Λογιστικής και Γ ραμματειακής Υπο¬ 
στήριξης από το Προξενείο της Ελλάδας στο Ντητρόιτ στην 
Πρεσβεία της Ελλάδας στη Βιέννη και μία (1) θέση υπαλλή¬ 
λου κλάδου Διοικητικής, Λογιστικής και Γραμματειακής 
Υποστήριξης από το Προξενείο της Ελλάδας στο Ντητρόιτ 
στο Γενικό Προξενείο της Ελλάδας στο Μόναχο. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 10 Νοεμβρίου Αθήνα 2003, 
ο ΠΡΟΕΔΡΟΣτΗΣΔΗΜΟΚΡΑτίΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΞΩΤΕΡΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 311 

Σύσταση στο Πυροσβεστικό Σώμα μίας (1) θέσης Γ ενικού 
Επιθεωρητή, δύο (2) θέσεων Αρχιπυράρχων και άλλες 
ρυθμίσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περιπτώσεις (β) και (γ), καιπαρ. 
7του Ν. 1481/84 «Οργανισμός Υπουργείου ΔημόσιαςΤά- 
ξης» (Α' 152), όπως το άρθρο αυτό αντικαταστάθηκε από 
τηνπαρ. 1 του άρθρου 1 του Ν. 1590/1986. 

β. Του άρθρου 1 παρ. 2 του Ν. 1590/1986 «Τροποποίη¬ 
ση διατάξεων του Ν. 1481/1984 «Οργανισμός Υπουργεί¬ 
ου Δημόσιας Τάξης και άλλες διατάξεις» (Α' 49). 

γ. Του άρθρου 28 του Ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις» (Α' 41). 

δ. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137), το οποίο προστέθηκε μετά 
άρθρο 27 του Ν. 2081/1992 (Α' 154) και αντικαταστάθηκε 
με το άρθρο 1 παρ. 2 ατού Ν. 2469/1997 (Α'38). 

ε. Του Π.Δ. 108/1994 «Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α' 182). 

στ. Του Π.Δ. 81/2002 «Συγχώνευση Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

ζ. Της 1065956/863/Α0006/16.7.2003 κοινής απόφασης 
του Πρωθυπουργού και Υπουργού Οικονομικών, «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών» (Β' 985). 


η. Της 7004/3/36/17.7.2003 Απόφασης Πρωθυπουργού 
και Υπουργού Δημόσιας Τάξης «Ανάθεση αρμοδιοτήτων 
στον Υφυπουργό Δημόσιας Τάξης Παντελή Τσερτικίδη» 
(Β'999 18.7.2003). 

2. Το γεγονός ότι από τις διατάξεις αυτού του διατάγματος 
θα προκληθεί δαπάνη σε βάρος του Κρατικού Προϋπολογι¬ 
σμού ως εξής: α)για το τρέχον έτος 2003 συνολική δαπάνη 
ύψους 5.201,55 ευρώ, β) για το έτος 2004,39.020,42 ευρώ, 
γ) για το έτος 2005, 39.020,42 ευρώ, δ) για το έτος 2006 
45655,72 ευρώ ε) για το έτος 2007 45655,72 ευρώ. Η ανωτέ¬ 
ρω δαπάνη για το τρέχον έτος 2003 θα βαρύνει τον Κρατικό 
Προϋπολογισμό και για τα επόμενα έτη θα καλυφθεί από τις 
εγγεγραμμένες στον ΚΑΕ 0400 Πιστώσεις του ειδικού Φο¬ 
ρέα 43- 120 του Προϋπολογισμού του Υπουργείου Δημό¬ 
σιας Τάξης. 

3. Την 394/2003 γνωμοδότηση του Συμβουλίου της Επι- 
κρατείας, μετά από πρόταση των Υφυπουργών Δημόσιας 
Τάξης και Οικονομίας και Οικονομικών αποφασίζουμε: 

Άρθρο 1 

Σύσταση δύο (2) θέσεων Αρχιπυράρχων 

1. Συνιστώνται στο Πυροσβεστικό Σώμα στον Κλάδο Γ ε¬ 
νικών Υπηρεσιών δύο (2) θέσεις Αρχιπυράρχων και ο συ¬ 
νολικός τους αριθμός ορίζεται σε δεκαέξι (16). 

2. Διοικητής του Συντονιστικού Επιχειρησιακού Κέ¬ 
ντρου Υπηρεσιών του Πυροσβεστικού Σώματος 
(Σ.Ε.Κ.Υ.Π.Σ.) και Διευθυντής του Αρχηγείου Πυροσβε¬ 
στικού Σώματος τοποθετούνται Αξιωματικοί Γ ενικών Υπη¬ 
ρεσιών με βαθμό Αρχιπυράρχου. 

Άρθρο 2 

Σύσταση θέσης Γ ενικού Επιθεωρητή 

1. Στο Πυροσβεστικό Σώμα συνιστάται θέση Γενικού 
Επιθεωρητή των Υπηρεσιών αυτού. Έδρα του Γενικού 
Επιθεωρητή ορίζεται η Αθήνα. 

2. Η προβλεπόμενη από την παρ. 3 του άρθρου μόνου 
του π.δ. 217/2001 (Α' 167) θέση του Υποστρατήγου στο 
Αρχηγείο Πυροσβεστικού Σώματος, ως Διευθυντή αυτού, 
καταργείται και μεταφέρεται στη θέση του Γ ενικού Επι¬ 
θεωρητή. 

Άρθρο 3 

Καθήκοντα Γενικού Επιθεωρητή 

1. Ο Γενικός Επιθεωρητής των Υπηρεσιών του Πυρο¬ 
σβεστικού Σώματος είναι άμεσος βοηθός του Αρχηγού 
και των Υπαρχηγών του Σώματος και γενικά καθοδηγεί, 
συντονίζει, εποπτεύει και ελέγχει το έργο όλων των Πυ¬ 
ροσβεστικών Υπηρεσιών πληντου Αρχηγείου. 

2. Ο Γενικός Επιθεωρητής ασκεί τα καθήκοντα και τις 
αρμοδιότητες που προβλέπονται για το βαθμό του από 
την ισχύουσα για το Πυροσβεστικό Σώμα νομοθεσία και 
επιπλέον: 

α) Είναι υπεύθυνος απέναντι στην Ηγεσία του Πυρο¬ 
σβεστικού Σώματος κυρίως: 

1. Για θέματα επιχειρησιακής ετοιμότητας του προσω¬ 
πικού των Υπηρεσιών του Σώματος. 

2. Για την εύρυθμη και νόμιμη λειτουργία και απόδοση 
όλων των Υπηρεσιών καθώς και το επίπεδο εκπαίδευσης 
και πειθαρχίας του προσωπικού τους. 

β) Με εντολή του Αρχηγού επιθεωρεί ο ίδιος ή δια των 

αρμοδίων οργάνων, τακτικά και έκτακτα, σε χράνο που θα 
ορίζουν σχετικές διαταγές, τις Υπηρεσίες του Σώματος 
για τη διαπίστωση της εύρυθμης, νάμιμης και αποδοτικής 
λειτουργίας τους. 

γ) Προτείνει στην Ηγεσία του Σώματος μέτρα και τρόπους 
βελτίωσης της αποδοτικότητας των παρεχομένων προς το 
κοινωνικό σύνολο υπηρεσιών του Σώματος. Στο Γ ενικό Επι¬ 
θεωρητή μπορεί επίσης να ανατεθεί από τον Αρχηγό και 
τους Υπαρχηγούς του Σώματος κάθε άλλο νόμιμο καθήκον. 

3. Οι αρμοδιότητες και τα καθήκοντα του Γενικού Επι¬ 
θεωρητή δε θίγουν τα καθήκοντα και τις αρμοδιότητες 
των Υπαρχηγών για τα ίδια θέματα. 

4. Την έκθεση ικανότητας του Γενικού Επιθεωρητή συ¬ 
ντάσσει ο Α' Υπαρχηγός και γνωματεύει ο Αρχηγός. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 13 Νοεμβρίου 2003 
ο ΠΡΟΕΔΡΟΣ τΗΣΛΗΜΟΚΡΑτίΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΣ ΦΑΡΜΑΚΗΣ ΠΑΝΤΕΛΗΣ ΤΣΕΡΤΙΚΙΔΗΣ 
-♦- 

ΑΝΑΚΟΙΝΩΣΕΙΣ 


Αριθ. Φ. 0546/ΑΣ 554/Μ. 5249 (3) 

Ανακοίνωση για τη θέση σε ισχύ της Συμφωνίας μεταξύ 
των Κυβερνήσεων των Κρατών που μετέχουν στην Οι¬ 
κονομική Συνεργασία του Ευξείνου Πόντου (Ο.Σ.Ε.Π.) 
για συνεργασία στον τομέα παροχής βοήθειας έκτα¬ 
κτης ανάγκης και άμεσης ανταπόκρισης σε φυσικές και 
ανθρωπογενείς καταστροφές. (3οαΙιί - Ρωσία 
15.4.1998). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφω¬ 
νία μεταξύ των Κυβερνήσεων των κρατών που μετέχουν 
στην Οικονομική Συνεργασία του Ευξείνου Πόντου 
(Ο.Σ.Ε.Π.) για συνεργασία στον τομέα παροχής βοήθει¬ 
ας έκτακτης ανάγκης και άμεσης ανταπόκρισης σε φυ¬ 
σικές και ανθρωπογενείς καταστροφές, η οποία υπο- 
γράφηκε στο δοαίιί της Ρωσίας στις 15 Απριλίου 1998 
και κυρώθηκε με τον Νόμο 3138/2003, ο οποίος δημοσι- 
εύθηκε στο 91 Φύλλο της Εφημερίδας της Κυβερνήσε¬ 
ως τεύχος Α' της 15 Απριλίου 2003, τέθηκε σε ισχύ ως 
προς την Ελληνική Δημοκρατία σύμφωνα με την διάτα¬ 
ξη του άρθρου 19 παραγρ. 2 αυτής, την 24η Ιουλίου 
2003. 

Αθήνα, 1 Σεπτεμβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ Ν. ΠΑΤΡΩΝΑΣ 


Αριθ. Φ. 0546/ΑΣ 594/Μ. 5391 (4) 

Ανακοίνωση για τη θέση σε ισχύ της Συμφωνίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Ιταλικής Δημοκρατίας σχετικά με την 
αστυνομική συνεργασία. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβέρνησης της Ελληνικής Δημοκρατίας και 
της Κυβέρνησης της Ιταλικής Δημοκρατίας σχετικά με 
την αστυνομική συνεργασία η οποία υπογράφηκε στη Ρώ¬ 
μη στις 10 Ιανουαρίου 2000 και κυρώθηκε με τον Ν. 
3159/2003, ο οποίος δημοσιεύθηκε στο 164 φύλλο της 
Εφημερίδας της Κυβερνήσεως τεύχος Α' της 26 Ιουνίου 
2003, θα τεθεί σε ισχύ, σύμφωνα με την διάταξη του άρ¬ 
θρου 13 παραγρ. 1 αυτής, την 1η Νοεμβρίου 2003. 

Αθήνα, 30 Οκτωβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ Ν. ΠΑΤΡΩΝΑΣ 
-♦- 

Αριθ. Φ. 0544/ΑΣ 563/Μ. 5185 (5) 

Ανακοίνωση για τη θέση σε ισχύ της Συμφωνίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Ουκρανίας περί αποφυγής διπλής 
φορολογίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Σύμβαση 
μεταξύ της Κυβέρνησης της Ελληνικής Δημοκρατίας και 
του Υπουργικού Συμβουλίου της Ουκρανίας για την απο¬ 
φυγή διπλής φορολογίας και την αποτροπή της φοροδια¬ 
φυγής αναφορικά με τους φόρους εισοδήματος και κε¬ 
φαλαίου που υπογράφηκε στο Κίεβο την 6 Νοεμβρίου 
2000 και κυρώθηκε από την Χώρα μας με τον υπ’ αριθμ. 
3046/2002 Νόμο ο οποίος δημοσιεύθηκε στο 199 Φύλλο 
Εφημερίδας της Κυβερνήσεως, τεύχος Α', της 27 Αυγού- 
στου 2002, κατόπιν ολοκληρώσεως των από της διάταξης 
του άρθρου 29 παρ. 1 και 2 αυτής προβλεπομένων διαδι¬ 
κασιών, τέθηκε σε ισχύ την 26 Σεπτεμβρίου 2003. Ειδικό¬ 
τερα, σύμφωνα με την ανωτέρω διάταξη: 

Η Σύμβαση τίθεται σε ισχύ κατά την ημερομηνία της λή¬ 
ψης της τελευταίας από αυτές τις γνωστοποιήσεις (Σημ. 
δηλαδή την 26η Σεπτεμβρίου 2003) οι δε διατάξεις αυτής 
έχουν εφαρμογή: 

α) όσον αφορά στους φόρους που παρακρατούνται 
στην πηγή σε εισοδήματα που αποκτήθηκαν την πρώτη 
ημέρα του Ιανουαρίου που ακολουθείτην ημερομηνία κα¬ 
τά την οποία η Σύμβαση τίθεται σε ισχύ, και 

β) αναφορικά με τους άλλους φόρους, σε περιόδους 
που επιβάλλεται ο φόρος οι οποίες αρχίζουν την πρώτη 
ή μετά την πρώτη μέρα του Ιανουαρίου, που ακολουθεί 
την ημερομηνία κατά την οποία η Σύμβαση τίθεται σε 
ισχύ. 

Αθήνα, 30 Οκτωβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ Ν. ΠΑΤΡΩΝΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αριθ. Φ. 0546/ΑΣ 635/Μ. 4897 (6) 

Ανακοίνωση για τη θέση σε ισχύ της Σύμβασης νια την 
απαγόρευση της χρήσεως, της αποθηκεύσεως, της 
παραγωγής και της μεταφοράς ναρκών κατά προσω¬ 
πικού και την καταστροφή των. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Σύμβαση 
νια την απαγόρευση της χρήσεως, της αποθηκεύσεως, 
της παραγωγής και της μεταφοράς ναρκών κατά προσω¬ 
πικού και την καταστροφή των που υπογράφηκε στο 
Όσλο, στις 18 Σεπτεμβρίου 1997, και κυρώθηκε με τον Ν. 
2999/2002, ο οποίος δημοσιεύθηκε στο 71 φύλλο της 
Εφημερίδας της Κυβερνήσεως τεύχος Α' της 8 Απριλίου 
2002, θα τεθεί σε ισχύ ως προς την Ελλάδα, σύμφωνα με 
την διάταξη του άρθρου 17 παραγρ. 2 αυτής, την 1 η Μαρ¬ 
τίου 2004. 

Αθήνα, 4 Νοεμβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΑΕΙΟΣ Ν. ΠΑΤΡΩΝΑΣ 


Αριθ. Φ. 0544/ΑΣ 647/Μ. 5374 (7) 

Ανακοίνωση για τη θέση σε ισχύ της Συμφωνίας μεταξύ 
του Υπουργείου Εθνικής Αμυνας της Ελληνικής Δημο¬ 
κρατίας και του Υπουργείου Εθνικής Άμυνας της Δη¬ 
μοκρατίας Λιθουανίας για συνεργασία στον αμυντικό 
τομέα (Βρυξέλλες, 19 Δεκεμβρίου 2001) 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία 
μεταξύ του Υπουργείου Εθνικής Άμυνας της Ελληνικής 
Δημοκρατίας και του Υπουργείου Εθνικής Άμυνας της Δη¬ 
μοκρατίας Λιθουανίας για συνεργασία στον αμυντικό το¬ 
μέα που υπογράφηκε στις Βρυξέλλες, στις 19 Δεκεμβρί¬ 
ου 2001, και κυρώθηκε με τον Ν. 3150/2003, ο οποίος δη¬ 
μοσιεύθηκε στο 147 Φύλλο της Εφημερίδας της 
Κυβερνήσεως τεύχος Α' της 13 Ιουνίου 2003, τέθηκε σε 
ισχύ, σύμφωνα με τις διατάξεις του άρθρου 7 παράγρα¬ 
φος 1 αυτής, την 23η Σεπτεμβρίου 2003. 

Αθήνα, 6 Νοεμβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ Ν. ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




